
ДО ОБЩИНСКИ СЪВЕТ 
ГР.П О М О Р И Е 

ДОКЛАДНА ЗАПИСКА
ОТ ИВАН АЛЕКСИЕВ – КМЕТ НА ОБЩИНА ПОМОРИЕ
ОТНОСНО: Решение на Общински съвет – Поморие за предварително съгласие, одобряване на задание, допускане и разрешение за изработване на проект за подробен устройствен план – парцеларен план (ПУП-ПП) за учредяване право на прокарване и сервитут, с цел захранване с питейна вода на обект: „Хотелски комплекс с външни басейни, подземен паркинг, трафопост и ПСОВ“, разположен в поземлен имот (ПИ) с идентификатор 47651.7.130 по КККР на с.Медово, община Поморие. 
             УВАЖАЕМИ ГОСПОДИН ПРЕДСЕДАТЕЛ,

             УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

             В общинска администрация - Поморие е внесено заявление с вх.рег.№ ТСУ-1422 от 08.07.2025г. от Емил Иванов Иванов - управител на „МЕДОВО“ ЕООД (чрез пълномощник Красимира Семова Маркович - пълн.рег.№7978/27.08.2024г.), в качеството си на собственик на ПИ с идентификатор 47651.7.130 по КККР на с.Медово, община Поморие. Към преписката са приложени: акт №103 от 30.01.2008г. и акт №104 от 30.01.2008г. на Служба по вписванията – Поморие, скица № 15-1318586-11.11.2022г. на СГКК – Бургас и становище изх. №ТД-1028-1/08.05.2025г. на „ВиК“ ЕАД–Бургас с искане за предварително съгласие, одобряване на задание, допускане и разрешение за изработване на проект за подробен устройствен план – парцеларен план (ПУП-ПП) за учредяване право на прокарване и сервитут, с цел захранване с питейна вода на обект: „Хотелски комплекс с външни басейни, подземен паркинг, трафопост и ПСОВ“, разположен в ПИ с идентификатор 47651.7.130 по КККР на с.Медово, община Поморие. 

            Представено е задание по чл. 125 от ЗУТ за изработване на проект за ПУП-ПП за учредяване право на прокарване и сервитут, с цел захранване с питейна вода на обект „Хотелски комплекс с външни басейни, подземен паркинг, трафопост и ПСОВ“, разположен в ПИ с идентификатор 47651.7.130 по КККР на с.Медово, община Поморие. В обхвата на ПП попада част от ПИ 47651.7.127-територия на транспорта с начин на трайно ползване – за местен път, общинска публична собственост с обща площ - 6,670 дка,  площ с ограничение в имота – 0,266 дка и дължина на трасето – 205,97 м. 
            ОЕСУТ със свое решение по т.1 от протокол №14/09.07.2025г. счита, че искането е в съответствие с действащите устройствени правила и нормативи.
            Във връзка с това предлагам Общински съвет - Поморие на основание чл.29, ал.1 от ЗОЗЗ да даде предварително съгласие и на основание чл.124а, ал.1 и чл.125, ал.1 от ЗУТ да одобри задание, да допусне и разреши изработване на ПУП-ПП за учредяване право на прокарване и сервитут, с цел захранване с питейна вода на обект: „Хотелски комплекс с външни басейни, подземен паркинг, трафопост и ПСОВ“, разположен в поземлен имот (ПИ) с идентификатор 47651.7.130 по КККР на с.Медово, община Поморие. 
           Предвид констатираното е установено, че са изпълнени условията на Закона за устройство на територията и изискванията към специалните нормативни актове.

           Предвид гореизложеното, Ви предлагам да приемете следното
Р Е Ш Е Н И Е:
            На основание чл.21, ал.1, т.11 от ЗМСМА и чл.29 ал.1 от ЗОЗЗ, Общински съвет – Поморие дава предварително съгласие за учредяване право на прокарване и сервитут, с цел захранване с питейна вода на обект: „Хотелски комплекс с външни басейни, подземен паркинг, трафопост и ПСОВ“, разположен в поземлен имот (ПИ) с идентификатор 47651.7.130 по КККР на с.Медово, община Поморие, като в трасето и сервитута на водопровода попада част от имот ПИ 47651.7.127-територия на транспорта с начин на трайно ползване – за местен път, общинска публична собственост с обща площ - 6,670 дка,  площ с ограничение в имота – 0,084 дка и дължина на трасето – 69,0 м.
           Срок на валидност на предварително съгласие - 5 години от влизане в сила на настоящото решение.

           На основание  чл.124а, ал.1 от ЗУТ, във връзка с чл. 124б, ал.1 и чл.125, ал.1 от ЗУТ, Общински съвет-Поморие:
           Одобрява задание, допуска изработване и разрешава на „МЕДОВО“ ЕООД, с управител Емил Иванов Иванов да възложи изработването на подробен устройствен план – парцеларен план ПУП-ПП за учредяване право на прокарване и сервитут, с цел захранване с питейна вода на обект „Хотелски комплекс с външни басейни, подземен паркинг, трафопост и ПСОВ“, разположен в поземлен имот (ПИ) с идентификатор 47651.7.130 по КККР на с.Медово, община Поморие, като в трасето и сервитута на водопровода попада част от  имот ПИ 47651.7.127-територия на транспорта с начин на трайно ползване – за местен път, общинска публична собственост с обща площ - 6,670 дка, площ с ограничение в имота – 0,084 дка, дължина на трасето – 69,0 м.
             Решението да се обяви по реда на чл.124б, ал.2 от ЗУТ.

             На основание чл.124б, ал.4 от ЗУТ решението не подлежи на оспорване от заинтересуваните от административното производство лица, освен по реда на чл.45, ал.4 от ЗМСМА при контрол по законосъобразност от Областен управител гр.Бургас.

. 
С уважение,
Иван Алексиев
Кмет на Община Поморие

